Godt 900 tilskuere så på, da White Hawks tirsdag aften vandt over Esbjerg Energy på hjemmebane. Det var White Hawks første grundspilssejr i den nye sæson, og sejeren på 3-1 blev især grundlagt af høegenes svenskere, der stod for to af hjemmeholdets scoringer. Men det var 17-årige Mikkel Aagard, der åbnede scoringen for hjemmeholdet i anden periode. Tyler Mosienko udlignende og først kort inde i tredje periode bragte svenskeren Thom Flodquist høgene foran 2-1. Kristoffer Jonsson lukkede og slukkede aftenens kamp med en scoring til 3-1 i powerplay. White Hawks vandt skudstatistikken 38-22. På fredag spiller høgene igen. Denne gang på Fyn, hvor modstanderen hedder Odense Bulldogs, der tirsdag aften var på besøg i Gigantium. Her tabte fynboerne til Aalborg Pirates 4-3.

Referat:
Både Frederikshavn White Hawks og Aalborg Pirates vandt tirsdag aften i den danske ishockeyliga, AL-Bank Ligaen.